**JELGAVAS PILSĒTAS PAŠVALDĪBAS 2014.GADA 18.DECEMBRA SAISTOŠIE NOTEIKUMI NR.14-25 „TRŪCĪGAS UN MAZNODROŠINĀTAS ĢIMENES (PERSONAS) STATUSA NOTEIKŠANA JELGAVAS PILSĒTAS PAŠVALDĪBĀ” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |  Jelgavas pilsētas pašvaldības 2014.gada 18.decembra saistošie noteikumi „Trūcīgas un maznodrošinātas ģimenes (personas) statusa noteikšana Jelgavas pilsētas pašvaldībā”(turpmāk – saistošie noteikumi) izstrādāti, pamatojoties uz likuma "Par pašvaldībām" 43.panta trešo daļu, [Sociālo pakalpojumu un sociālās palīdzības likuma](http://likumi.lv/ta/id/68488-socialo-pakalpojumu-un-socialas-palidzibas-likums) [33.panta](http://likumi.lv/ta/id/68488-socialo-pakalpojumu-un-socialas-palidzibas-likums#p33) otro daļu, likuma "Par palīdzību dzīvokļa jautājumu risināšanā" 14.panta sesto daļu un Ministru kabineta 2010.gada 30.marta noteikumu Nr.299 "[Noteikumi par ģimenes vai atsevišķi dzīvojošas personas atzīšanu par trūcīgu](http://likumi.lv/ta/id/207462-noteikumi-par-gimenes-vai-atseviski-dzivojosas-personas-atzisanu-par-trucigu)" 19.4.apakšpunktu.Saistošie noteikumi nepieciešami, lai aktualizētu trūcīgas un maznodrošinātas ģimenes (personas) statusa noteikšanas kritērijus Jelgavas pilsētas pašvaldībā. Saistošie noteikumi nodrošinās iespēju noteiktām mērķgrupām saņemt atbalstu saskaņā ar normatīvajiem aktiem. |
| 2. Īss projekta satura izklāsts | Saistošie noteikumi izstrādāti saskaņā ar likuma "Par pašvaldībām" 43.panta trešo daļu, [Sociālo pakalpojumu un sociālās palīdzības likuma](http://likumi.lv/ta/id/68488-socialo-pakalpojumu-un-socialas-palidzibas-likums) [33.panta](http://likumi.lv/ta/id/68488-socialo-pakalpojumu-un-socialas-palidzibas-likums#p33) otro daļu, likuma "Par palīdzību dzīvokļa jautājumu risināšanā" 14.panta sesto daļu un Ministru kabineta 2010.gada 30.marta noteikumu Nr.299 "[Noteikumi par ģimenes vai atsevišķi dzīvojošas personas atzīšanu par trūcīgu](http://likumi.lv/ta/id/207462-noteikumi-par-gimenes-vai-atseviski-dzivojosas-personas-atzisanu-par-trucigu)" 19.4.apakšpunktu. Saistošie noteikumi nosaka kārtību un papildus kritērijus trūcīgas un maznodrošinātas ģimenes (personas) statusa noteikšanai Jelgavas pilsētas pašvaldībā. Palielināsies darbspējīga vecuma personu, pensionāru un personu ar invaliditāti skaits, kuri var pretendēt uz maznodrošinātas ģimenes (personas) statusu. |
| 3. Normatīvā akta projekta būtība |  Saistošie noteikumi nosaka kārtību un papildus kritērijus trūcīgas un maznodrošinātas ģimenes (personas) statusa noteikšanai Jelgavas pilsētas pašvaldībā. Saskaņā ar aktualizēto maznodrošinātas ģimenes (personas) statusa noteikšanas kārtību Jelgavas pilsētas pašvaldībā tiek paplašināts personu loks minētā statusa saņemšanai. Jelgavas pilsētas pašvaldības iestāde „Jelgavas sociālo lietu pārvalde” (turpmāk – JSLP) prognozē, ka uz maznodrošinātas ģimenes statusu 2015.gadā var pretendēt 3300 ģimenes jeb 8400 personas. |
| 4. Informācija par plānoto projekta ietekmi uz budžetu | Saistošo noteikumu izpildei nav nepieciešams veidot jaunas institūcijas vai jaunas amata vietas. Prognozēts, ka palielināsies sociālo darbinieku noslogotība un darba intensitāte.  |
| 5. Normatīvā akta ietekme uz sabiedrību | Tiek aktualizēti maznodrošinātas ģimenes (personas) statusa noteikšanas kritēriji, kuri ļauj noteiktām mērķgrupām saņemt atbalstu saskaņā ar normatīvajiem aktiem. |
| 6. Informācija par administratīvajām procedūrām | Saistošo noteikumu izpildi nodrošinās JSLP.Persona JSLP izdoto administratīvo aktu var apstrīdēt Jelgavas pilsētas domē. |
| 7. Informācija par konsultācijām ar sabiedrības pārstāvjiem | Saistošo noteikumu projekts konceptuāli apspriests Jelgavas pilsētas domes Sociālo lietu konsultatīvajā komisijā. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/), Jelgavas pilsētas pašvaldības iestādes „Jelgavas sociālo lietu pārvalde” mājas lapā [www.jslp.jelgava.lv](http://www.jslp.jelgava.lv). |

Jelgavas pilsētas domes priekšsēdētājs A. Rāviņš